OpenLLM-France/wikimedia huggingface dataset:
# Lepontiera

Lepontiera antzinako hizkuntza zelta izan zen, K.a. 550-100 bitartean Rhetian eta Galia Zisalpinoan mintzatu zena, Alpeetan. Aditu batzuek Galieraren aldaeratzat jo arren, gehienek hizkuntza ezberdintzat hartzen dute. Po ibaiaren iparraldean tribu zeltak hedatu zirenean Galierak ordezkatua, azken kolpea latinak eman zion, Erromatar Errepublikaren garaian.

## Idazkunak

140 idazkun inguru aurkitu dira Italiako iparraldean eta Suitzako Ticino kantonamenduan. Haien bitartez, Luganoko alfabetoa deitutakoa finkatu ahal izan da:
    𐌀 𐌄 𐌉 𐌊 𐌋 𐌌 𐌍 𐌏 𐌐 𐌓 𐌔 𐌕 𐌈 𐌖 𐌅 𐌗 𐌆
Luganoko alfabetoak ez zituen ezberdintzen herskari ahostunak eta ahoskabeak; beraz, 𐌓 /b/ edo /p/ izan daiteke; 𐌕, /t/ edo /d/; eta 𐌊, /g/ edo /k/. 𐌖 /u/ eta 𐌅 /w/ ezberdintzen ziren. 𐌈, ziur aski, /t/-rako erabiltzen zen, eta 𐌗 /g/-rako. Alpeetako beste tribu batzuek ere erabili zuten alfabeto hori.

## Erreferentziak

* ↑ LinguistList: Lepontic
* ↑ Koch, John T.. (2005). Celtic culture: a historical encyclopedia. ABC-CLIO ISBN 978-1-85109-440-0..
* ↑ Kruta, Venceslas. (1991). The Celts. Thames and Hudson, 55 or..
* ↑ Stifter, David. (2008). Old Celtic Languages. , 12 or..
* ↑ Perdicoyianni-Paleologou, Helene. Análisis Lingüístico de Las Antiguas Lenguas Celtas. worldhistory.org (Noiz kontsultatua: 2022-11-28).

## Kanpo estekak

* Datuak: Q35993
# Migel Aozaratzakoa

Migel Gonzalez Aozaratzakoa Leibar, santu izenaz San Migel Aozaratzakoa, (Oñati, 1598ko otsaila- Nagasaki, 1637ko irailaren 29a) apaiz eta misiolari domingotarra izan zen, Japonia ebanjelizatzen hil zena.

## Biografia

Oñatin jaio, domingotar bilakatu eta Espainiako probintzian aritu zen Rosariokora bidali zuten arte. Luzongo Bataan misioan ebanjelioa aditzera eman zuen.
1636an Manilako domingotarrek boluntarioen espedizioa antolatu zuten Japoniako kristauak laguntzeko asmotan. Hara joan ziren Antonio González, Guillermo Courtet eta Miguel Aozaratzakoa, Vicente Shiwozuka japoniar apaiza eta Lazaro Kyotokoa izeneko laiko batekin batera. Lorenzo Ruiz itsasoan gehitu zen. Okinawara ailegatu bezain pronto, preso hartu, torturatu eta bere fedea ukatu gabe denak hil ziren.
1980ko urriaren 11an Joan Paulo II.ak martiri izendatu, 1981eko otsailaren 18an dohatsu aitortu eta 1987ko urriaren 18an santu izendatu zuen. Irailaren 29an ospatzen da bere eguna.

## Erreferentziak

* ↑ Saints.SQPN.com. Saint Miguel González de Aozaraza de Leibar. .
* ↑ Eliza Katoliko Erromatarra. Lorenzo Ruiz y 15 compañeros, Santos. www.catholic.net.
* ↑ Leonardi, Claudio; Riccardi, Andrea; Zarri, Gabriella. (2000). Diccionario de los santos. Editorial San Pablo, 234 or. ISBN 8428522588, 9788428522588..
* Datuak: Q12263546
* Multimedia: Michael de Aozaraza / Q12263546
# Manuel Zañartu

Manuel Luis Zañartu Iriarte (Oñati, 1723ko irailaren 10a - Santiago, 1782ko apirilaren 15a) euskal merkatari politikaria izan zen.
Antonio de Guill gobernadoreak izendatua, 1762an Santiagoko korrejidore bilakatu zen. Hiria antolatzeari ekin zion.

## Erreferentziak

* ↑ Icarito. Manuel Luis de Zañartu e Iriarte. .
* Datuak: Q5490367
* Multimedia: Luis Manuel de Zañartu / Q5490367
# Francisco Madina

Francisco Madina Igartzabal edo Aita Madina (Oñati, 1907ko urtarrilaren 29a - ib., 1972ko ekainaren 30a) gipuzkoar apaiz eta musikagilea izan zen.
Zubillaga (Oñati) auzoko baserri batean jaio zen, eta nerabea zela nobizio letrandar sartu eta Burgosen egin zituen teologia ikasketak, Jose Maria Beobide eta Antonio José musikari maisuekin harremanetan sartuz. 1929an lehenengo meza eman zuen jaioterrian eta bertan 3 urtez jardun zuen klaseak ematen ikastetxe batean.
1932an Argentinara bidali zuten eta Buenos Aires eta Salta (herrialdeko ipar-mendebaldean) artean bizi izan zen 23 urtez. Han idatzi zituen musika obra gehienak: operak, sonatak, suiteak eta arpa kontzertu bat, Nicanor Zabaletarentzat idatzia.
1955ean New Yorkera joan zen eta Letrandarren egoitza sortu zuen han. 1957tik aurrera hasi ziren ezagutzen Euskal Herrian Francisco de Madinaren obrak (Orreaga, Aita Gurea, Illeta, Arantzazu). Kontzertu berri batzuk prestatu zituen Estatu Batuetan eta 1972an gaixorik itzuli zen Oñatira, eta bertan hil zen.

## Musika lanak

Euskal folkloreak asko eragin zituen bere lanak, baina bere bi konposiziorik ezagunenak erlijiosoak dira, alde batetik "Aita Gurea", Argentinan idatzita 1946an eta bestetik "Agur Maria".
Beste lan garrantzitsuen artean hauexek ditugu bestela:
* "La cadena de oro" oratorioa, Teatro Cervantesen (Buenos Aires) estreinatua 1944an.
* "Orreaga" sonata, 1954an estreinatua eta izen bereko guduari buruzkoa dena.
* "Flor de Durazno" opera, Hugo Wasten lanean oinarritua eta Teatro Argentinon (La Plata) lehenengoz aurkeztua 1957an.
* "El Bardo de Itzaltzu" dramaren partitura egin eta Buenos Airesen aurkeztu zuen.
* "Rapsodia Vasca" Teatro Politeaman (Buenos Aires) estreinatua.
* "Sonata Vasca" Carnegie Hallen (New York) aurkeztua.
* "Suite" BBCk Londresen grabatua.
* "Concierto para Arpa y Orquesta".
* "Arantzazu" (1957), berriztatutako santutegiaren irekiera zela-eta idatzia eta Oñatiko parrokian aurkeztua.
* "Concierto Vasco" lau gitarra eta orkestrarako kontzertua, San Francisco (Kalifornia) hirian estreinatua 1970ean.
* "Concierto Latino".
* "Concierto Flamenco".
* "Concierto Sacro" (amaitu barik).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Euskal Herriko musika klasikoa
* Beti eskamak kentzen

## Kanpo loturak

* (Gaztelaniaz)Aita Madinaren biografia Auñamendi entziklopedian
* Datuak: Q3754581
# Salbador Barandiaran

Salbador Barandiaran —goitizenez Barandiaran´dar Gaizka, Aranargi, Bertze edota Aitzarte— (Oñati, Gipuzkoa, 1916ko martxoaren 3a - Loiola, Gipuzkoa, 2006ko uztailaren 20a) musikagilea eta euskal idazlea izan zen. 1956an Homeroren Iliada (Ilias´ena) itzuli zuen. Harena da, halaber, Danzas de Euskalerri lana (1963-1969).
Gene Yurre dantzaria eta Iñaki Irigoien folklore ikertzaile ospetsuarekin batera, 1976an Hegoaldeko Euskal Dantzarien Biltzarra sortu zuten sei pertsonetariko bat izan zen. 1978an Iruñean Dantzari Egun arrakastatsua antolatu zuten.

## Lanak
### Itzulpena

* Iliasena; Homero (1956, egilea editore)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Aranzabal, Faustino. (2014). Gene Yurre bidegilea : dantzaren menturan, denboraren mugan 1928-2008. Kresala dantza taldea ISBN 978-84-936157-7-2. PMC 920314493. (Noiz kontsultatua: 2021-09-18).
* ↑ «Euskal Dantzarien Biltzarra : HISTORIA» Euskal Dantzarien Biltzarra (Noiz kontsultatua: 2017-07-21).
* ↑ Barandiaran, Gaizka. (1956). Iliasena = (Iliada euzkeraz). [s.n.] PMC 850908044. (Noiz kontsultatua: 2023-03-24).

## Ikus, gainera

* lIiada
* Euskal Dantzarien Biltzarra
* Gene Yurre
* Iñaki Irigoien

## Kanpo estekak

* «Salbador Barandiaran», Literaturaren Zubitegia
* Datuak: Q12266782
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Musker berde

Musker berdea (Lacerta viridis), Europako zati handi batean aurkitzen dugu: Iparraldetik Kanaleko uharte, Rhin bailara, Txekia, Eslovakia eta Errusia hego-mendebalderaino; hegoaldetik Iberiar Penintsulako iparralde, Sizilia eta Greziaraino. Mediterraneo itsasoko irla askotan ez da ezagutzen, Eubea, Tasos, Samotrazia, Korfu eta Elban izan ezik.
Helduen tamaina muturretik uzkiraino 13 cm-koa izaten da. Buztana gorputza baino bi aldiz handiagoa da. Musker handia eta ederra gorputz sendoarekin . Arren burua nahiko motza eta garaia da. Arrak marrazki berezi bat du bizkar gainean, ezkata berde eta beltzez osatua eta burua ilunagoa. Emeak oso aldakorrak dira: batzuetan berde edo arre uniforme, bestetan orbanekin; sarritan bi edo lau lerro estu eta argiak enborrean marra edo orban beltzekin.
Zuhaixka-formako landaretza itxia dagoen habitat eguzkitsuetan aurkituta: baso irekiak, heskai, baso-bazter, zelai, lahardi, lubeta landarez estalia eta abarretan. Hegoaldean hezeak edo altuagoak diren tokiak nahiago ditu. Eguzkia hartzeko, goizean eta arratsean ateratzen da. Erasoa sentitzen denean sasien artean, arrailetan, eta karraskarien gordelekuetan babesten da.
Ugalketa, gainerako lazertidoek egiten duten bezalakoa da. Arrak emea hortzez harrapatzen du eta estaltzearen bitartez barne-ernalketa burutzen du. Emeak 6-15 arrautza erruten ditu eta lur azpian uzten ditu. Hiru hilabete pasa ondoren muskerkumeak jaioko dira.
Orojalea da eta elikatzeko ornogabeak diren animaliak ehizatzen ditu. Noizbehinka ornodun txikiak, fruta eta arrautzak ere jaten ditu.

## Erreferentziak

* ↑ Arnold, E. Nicholas; Ovenden, Denys W.. (2002). Field Guide: Reptiles & Amphibians of Britain & Europe. Collins & Co., 138 or. ISBN 9780002199643..

## Ikus, gainera

* Gardatxo
* Schreiber musker
* Mendebaldeko musker berde
* Datuak: Q307047
* Multimedia: Lacerta viridis / Q307047
* Espezieak: Lacerta viridis
# Luis Maria Intza

Luis Maria Intza Igartua (Oñati, Gipuzkoa, 1934 – Tolosa, Gipuzkoa, 2018ko urriaren 28a) euskal kooperatibista eta erlezain bat izan zen. Oñatin jaio eta Tolosan bizi zen.
Kooperatiben munduan egin zuen bere ibilbide profesionalaren parte handi bat, Tolosaldeko industriako kooperatiba baten buru izateraino. Beranduago ekonomia alorrez erabat aldatuz, lehen sektorean aritu zen untxi haztegi bat kudeatu eta alor horretako koordinazioa ere animatuz. Politikan ezker abertzalearekin lerrokatua, Tolosan Herri Batasunako zinegotzi izan zen.
Gipuzkoako erlezaintzaren eta apiterapiaren bultzatzaile ezaguna. Erleen produktuetan oinarritutako erremedioak munduan zehar pertsonalki ezagutzeaz gain, mundu osoko profesionalekin loturak landu zituen, horietako batzuk Euskal Herrira ekarri ere bai.
Erlategi propioa edukitzeaz gain, urte luzez Gipuzkoako Erlezain Elkartearen barruan lan egin zuen.
Azken urteotan erle txikiaren inguruan lan handia egin zuen; alegia, berriro erleak gizakiaren esku hartzerik gabe basatiak zireneko neurri txikiagora –4,9 milimetro ingurura, gaur azken mende eta erdiko manipulazioen ondorioz neurtzen dituzten 5,1-5,4 milimetroen ordez– itzularazteko ahaleginean, horrekin erlea sanoago eta indartsuago izango delakoan. Mundu osoan beste erlezain ezagun asko – Ed eta Dee Lusby, Michael Bush, Stephan Braun...– urratzen ari diren bide beretik duela dozena bat urte abiatu zen Intza beste erlezain gipuzkoar historiko batekin, Joxe Leunda Legazpiarrarekin.
Historia zaletasuna ere bazuen, horren lekuko, Pello Joxe Aranbururekin elkarlanean idatzitako Norteko Trenbidearen eraikuntza, ebaluaketa eta ondorioak liburua.

## Kanpo estekak

* Luis Mari Intza hil da, erlezaintza eta apiterapiaren bultzatzaile suharra. 2018ko urriaren 31. Argia.eus
* Datuak: Q58012920
# Jon Zelaia

Jon Zelaia Mendizabal (Oñati, Gipuzkoa, 1954) irakasle erretiratua eta musikaria da.

## Bizitza

Aitarengandik -organista eta abesbatza zuzendaria- etorri zitzaion musikazaletasuna. Madrilgo Unibertsitate Complutensean egin zituen Psikologiako ikasketak. Hiriburu horretako Goi Mailako Kontserbatorioan musika ikasketak egin zituen. Bertan Roman Alis eta Anton Garcia Abrilekin konposizioa eta Enrique Garcia Asensiorekin orkestra zuzendaritza burutu zituen. Pianoa Pedro Lermarekin ikasi zuen. Donostiako Kontserbatorioan ere ikasi zuen. Geroxeago irakaskuntza munduan sartu zen eta gaur hor jarraitzen du. 1988an, Francisco Escudero maisuarekin bildurik, zenbait elkarrizketa egin, eta ondoren inoiz argitara eman ez duen liburua egin zuen. 1999an, Joseba Aurkenerena eta Cova Garciarekin batera bi hizkera berezi landu zituen: irainak eta haur hizkera; eta elkar lanean egindako ikerketa horietatik bi liburu plazaratu zituzten. Geroxeago, 2003an, eta bereziki 1988an gaztelaniaz egin zuen liburuan oinarriturik, Escudero maisuari buruzko liburu eder bat plazaratu zuen Gero-Mensajero argitaletxearen bitartez. 2014 urte arte Hondarribiko Plaiaundi Institutuan lan egin zuen; urte horretan erretiroa hartu zuen.

## Idazlanak

* Francisco Escudero, vida y obras. 1988, argitaragabea.
* Irainka. Euskal irainen bilduma. 1999. Gero argitaletxea. Joseba Aurkenerenarekin eta Cova Garciarekin batera.
* Haur hizkera. 1999. Gero argitaletxea. Joseba Aurkenerenarekin eta Cova Garciarekin batera.
* Escudero maisuarekin solasean. Gero argitaletxea. 2003.

## Erreferentziak

* ↑ http://www.amazon.es/ESCUDERO-MAISUAREKIN-SOLASEAN-Saski-Naski/dp/8427125402/ref=sr_1_1?s=books&ie=UTF8&qid=1410813924&sr=1-1
* Datuak: Q12260545
# Lourdes Bedia

Lourdes Bedia (Oñati, 1961eko martxoaren 1a - ) gipuzkoar aktorea da, zineman, telebistan eta antzerkian ibilitakoa. Lourvier´s antzerki talde sortu zuen Javier Merinorekin batera.

## Lanak
### Telebista

* Y van 13 , ETB 2 (1995)
* Qué pasa pues ETB 2 (1995-97)
* 100% Vascos, ETB 2 (1999-00)

### Zinema

* Carretera y manta (1999)
* Pa ti pa siempre (2000, film laburra)
* Datuak: Q53843877
# Iñaki Aldekoa Beitia

    Artikulu hau Oñatiko idazleari buruzkoa da; beste esanahietarako, ikus «Iñaki Aldekoa».
Iñaki Aldekoa Beitia (Oñati, Gipuzkoa, 1961eko uztailaren 20a - ) EHUko irakaslea eta idazlea da. 2013an Euskaltzaindiak euskaltzain urgazle izendatu zuen.

## Lanak
### Narrazioa

* Begirada galduen nostalgia (1989, Arabako Foru Aldundia)

### Saiakera

* Antzarra eta ispilua (1992, Erein)
* Zirkuluaren hutsmina (1993, Alberdania)
* Munduaren neurria (1998, Alberdania)
* Mendebaldea eta narraziogintza (1998, Erein)
* Historia de la literatura vasca (2004, Erein)
* Euskal literaturaren historia (2008, Erein)
* 68ko belaunaldia (2015, Utriusque Vasconiae)

### Antologia

* Antología de la poesía vasca (1991, Visor)
* Euskal ipuinen antologia bat (1993, Alberdania)

## Erreferentziak

* ↑ «Euskaltzaindiak hamalau euskaltzain urgazle izendatu ditu» Berria 2013-02-25.

## Kanpo estekak

* Iñaki Aldekoa literaturaren zubitegian
* Iñaki Aldekoa Inguma datu-basean
* Datuak: Q12260021
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Fermin Etxegoien

Fermin Etxegoien Uribeetxeberria (Oñati, Gipuzkoa, 1966) artikulugilea, idazlea, kazetaria eta irrati esataria da. Besteak beste, Berria, Argia, Euskadi Gaztea eta Bilbo Hiria Irratia hedabideentzat lan egin du, eta Zenbat Gara elkarteko kidea izan da. Halaber, ETB 1eko Kalaka saioko gidoilaria izan da.
2010eko Literaturako Euskadi Saria eman zioten, Autokarabana eleberriagatik.
Gaur egun Bilbon bizi da.

## Lanak
### Saiakera

* Neurona eta zeurona (2004, Pamiela)
* Eutsiko diogu? (2014, Erein). ISBN: 9778497468824. 281 or.

### Eleberria

* Autokarabana (2009, Pamiela). ISBN: 9-788476-815946
* Zinegotzia. (2013, Erein). ISBN: 978-84-9746-845-9
* Urpekariak. (2015, Erein). ISBN: 978-84-9109-040-3
* Totelak. (2021, Erein). ISBN: 978-84-9109-772-3

## Sariak

* 2009ko Espainiako Kritika Saria euskarazko narratibari

## Ikus, gainera

* Debagoiendar ospetsuen zerrenda

## Erreferentziak

* ↑ «Literaturako Euskadi Saria Fermin Etxegoienentzat», Berria, 2010-10-25.
* ↑ Igor Susaeta, «Lurra zapaltzen dutenen esperientziak», Berria, 2014-12-19
* ↑ «Iruzkinak Urpeariak Fermin Etxegoien» Behinola aldizkaria ISSN 1575-8168. 34.zkia (2016ko abendua) 58 orr..
* ↑ (Gaztelaniaz) Totelak. (Noiz kontsultatua: 2021-10-19).

## Kanpo loturak

* «Fermin Etxegoien», Literaturaren Zubitegia.
* «Fermin Etxegoien: "Ikusiko duzu nork irabaziko duen Euskadi Saria, Bildu Lakuara ailegatzen denean"», Argia, 2011-09-04.
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q3068999
* Multimedia: Fermin Etxegoien / Q3068999
# Hipolimnion

Tenperatura desberdineko geruzak dauden ur-masa batean, hipolimniona termoklinaren eta hondoaren artean dagoen ur hotza da.
Hipolimnioa, normalean, udako laku baten geruzarik hotzena da, eta neguan, geruzarik beroena. Aintzira sakon eta epeletan, hipolimnioaren hondoko ur gehienak urtean zehar 4 °C-tik hurbil egon ohi dira. Hipolimnioa askoz beroagoa izan daiteke lakuetan latitude epelagoetan. Sakoneran dagoenez, lurrazaleko haize nahasketatik isolatuta egoten da udan, eta normalean ez du nahikoa irradiazio (eguzki-argi) fotosintesia gertatzeko.

## Erreferentzia zerrenda

* ↑ Euskalterm: [Hiztegi terminologikoa] [2011]
* ↑ Euskalterm: [Ingurumena Hiztegi Entziklopedikoa] [2009]
* ↑ (Ingelesez) Dodds, Walter Kennedy; Whiles, Matt R.. (2010). Freshwater ecology : concepts and environmental applications of limnology. (2. argitaraldia) Burlington, MA: Academic Press ISBN 978-0-12-374724-2. OCLC .784140625.
* ↑ (Ingelesez) Weinke, Anthony D.; Biddanda, Bopaiah A.. (2019-12-01). «Influence of episodic wind events on thermal stratification and bottom water hypoxia in a Great Lakes estuary» Journal of Great Lakes Research 45 (6): 1103–1112. doi:10.1016/j.jglr.2019.09.025. ISSN 0380-1330. Bibcode: 2019JGLR...45.1103W..

## Kanpo estekak

* Datuak: Q932011
# Luis Durán

José Luis Ábalo Durán (Oñati, 1967) gipuzkoar komikigilea da.

## Biografia

Arte Ederrak ikasi ondoren TMEOn hasi zen. Ya, El Correo, Diario Vasco edo Diario de Burgos bezalako egunkarientzat lan egin zuen. Bartzelonako Komiki Azokak hirutan saritu du.

## Lanak

* Perry Masón: Remiendos. Ediciones El Pregonero, 1996.
* Barco Pirata. Ediciones Potxo, 1997.
* Solsticio. Mancuso Cómics, 1999.
* El Vuelo del Caracol. Mancuso Cómics, 2000.
* Nabo. Mancuso Cómics, 2001.
* El gato sin alas. Mancuso Cómics, 2001.
* Vanidad. Ediciones Sinsentido, 2001.
* La Tierra Negra. Ediciones De Ponent, 2002.
* Atravesado por la flecha. Astiberri, 2002.
* Antoine de las tormentas. Astiberri, 2003.
* Cruz del Sur. Astiberri, 2004, Raquel Alzaterekin batera.
* Caminando por las colinas de arena. Astiberri, 2004.
* Álgebra. Astiberri, 2004.
* Caballero de espadas. Planeta DeAgostini, 2005.
* Nuestro verdadero nombre. Ediciones De Ponent, 2005.
* La ilusión de Overlain. Planeta DeAgostini, 2005.
* El viaje de Gasparetto. Dolmen (Siurell), 2006.
* Volátil. Ediciones de Ponent (Col. SOLYSOMBRA), 2007.
* El Martín Pescador. Dolmen (Siurell), 2007.
* El mago descalzo. La cúpula, 2008
* Datuak: Q9025032
# Ricardo Mendiguren

Ricardo Ritxi Mendiguren Egaña (Oñati, Gipuzkoa1968ko urriaren 19a) gipuzkoar futbolari ohia da, Athletic Clubean aritutakoa. Aurrelari lanetan aritzem zen. Anaia gaztea Eneko Mendiguren futbolean aritu zen ere.

## Jokalari ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Bilbao Athletic | 2. | 1985/86 | 1 | 0 | 0 | 0 | - | - | - | - | - | - | - | - | 1 | 0 |
| Bilbao Athletic | 2. | 1986/87 | 27 | 6 | 1 | 0 | - | - | - | - | - | - | - | - | 28 | 6 |
| Bilbao Athletic | 2. | 1987/88 | 12 | 1 | 3 | 1 | - | - | - | - | - | - | - | - | 15 | 2 |
| Bilbao Athletic | Denera | Denera | 40 | 7 | 4 | 1 | - | - | - | - | - | - | - | - | 44 | 8 |
| Athletic | 1. | 1986/87 | 3 | 0 | 0 | 0 | - | - | - | - | - | - | - | - | 3 | 0 |
| Athletic | 1. | 1987/88 | 17 | 3 | 0 | 0 | - | - | - | - | - | - | - | - | 17 | 3 |
| Athletic | 1. | 1988/89 | 32 | 9 | 3 | 1 | - | - | 3 | 0 | - | - | - | - | 38 | 10 |
| Athletic | 1. | 1989/90 | 31 | 5 | 4 | 0 | - | - | - | - | - | - | - | - | 35 | 5 |
| Athletic | 1. | 1990/91 | 24 | 2 | 3 | 0 | - | - | - | - | - | - | - | - | 27 | 2 |
| Athletic | 1. | 1991/92 | 16 | 0 | 4 | 0 | - | - | - | - | - | - | - | - | 20 | 0 |
| Athletic | 1. | 1992/93 | 29 | 2 | 1 | 0 | - | - | - | - | - | - | - | - | 30 | 2 |
| Athletic | 1. | 1993/94 | 18 | 0 | 2 | 0 | - | - | - | - | - | - | - | - | 20 | 0 |
| Athletic | 1. | 1994/95 | 21 | 1 | 4 | 0 | - | - | 6 | 0 | - | - | - | - | 31 | 1 |
| Athletic | 1. | 1995/96 | 2 | 0 | 0 | 0 | - | - | - | - | - | - | - | - | 2 | 0 |
| Athletic | 1. | 1996/97 | 0 | 0 | 0 | 0 | - | - | - | - | - | - | - | - | 0 | 0 |
| Athletic | Denera | Denera | 194 | 22 | 21 | 1 | - | - | 9 | 0 | - | - | - | - | 224 | 23 |
| Las Palmas | 2. | 1996/97 | 0 | 0 | 0 | 0 | - | - | - | - | - | - | - | - | 0 | 0 |
| Las Palmas | 2. | 1997/98 | 0 | 0 | 0 | 0 | - | - | - | - | - | - | - | - | 0 | 0 |
| Las Palmas | Denera | Denera | 0 | 0 | 0 | 0 | - | - | - | - | - | - | - | - | 0 | 0 |
| Ibilbide osoan | Ibilbide osoan | Ibilbide osoan | 234 | 29 | 25 | 2 | - | - | 9 | 0 | - | - | - | - | 268 | 31 |

## Kanpo estekak

* Fitxa - www.athletic-club.eus
* Datuak: Q1649783
# Jon Aiastui

Jon Aiastui Guridi (Oñati, Gipuzkoa, 1971ko ekainaren 2a) euskal idazlea da.

## Bizitza

Euskal Herriko Unibertsitatean Filosofiako ikasketei ekin zien, baina ez zituen amaitu. Hainbat lanbidetan aritua da (irakasle, banketxeko enplegatu, sukaldeko laguntzaile). Jaioterrian eta Arrasaten (Gipuzkoa) zenbait sari irabazi eta gero, 1995ean Bilboko Udalaren Gabriel Aresti ipuin sarian accesita eman zioten. 2002an euskal ipuinen Donostia Hiria saria irabazi zuen, Eguzkiak jotzen duen aldetik lanarekin. 2011n Euskal Herriko Unibertsitatearen Fantasiazko Kontakizunaren XIX. Sariketa irabazi zuen, Kontaktua lanarekin.

## Lanak
### Poesia

* Biolinaren jatorria (2004, Elkar)

### Nobela

* Gaua heltzen denean (2013, Bubok)

## Erreferentziak

* 1 2 (Gaztelaniaz) Felix IBARGUTXI OTERMIN: «Jon Aiastui Guridi», Auñamendi Eusko Entziklopedia.

## Kanpo loturak

* «Jon Aiastui», Literaturaren Zubitegia.
* Datuak: Q12260490